Lurleen Wallace

Lurleen Burns WALLACE (naskita la 19-an de septembro 1926 kiel Lurleen Brigham Burns en Tuscaloosa, Alabamo; mortis la 7-an de majo 1968 en Montgomery, Alabamo) estis la unua edzino de George Wallace kaj de 1967 ĝis ŝia morto la unua ina guberniestro de Alabamo.

Laŭ regularoj de la 1960-aj jaroj, la populara guberniestro de Alabamo, George Wallace, estis malpermesita kandidatiĝi por alia oficperiodo en 1966.AL Const. art. V, § 114 Tamen, li trovis manieron ĉirkaŭiri la regularojn: li persvadis sian edzinon kandidatiĝi kaj akiris subtenon de la Demokrata Partio por la iniciato. Lurleen Wallace estis elektita guberniestro kaj formale ekoficis la 16-an de januaro 1967.

Dum sia mallonga periodo, ŝi lojale efektivigis la politikojn de sia edzo, sed ankaŭ lanĉis siajn proprajn iniciatojn, inkluzive de pliigo de ŝtata financado por psikiatria prizorgo. Baldaŭ post ekoficado, ŝi estis diagnozita kun kancero. Ŝi mortis en majo 1968, kaj ŝia edzo baldaŭ perdis influon en la ŝtato - Lurleen Wallace estis anstataŭigita de Albert Brewer (la antaŭa vicguberniestro), kiu sekvis sendependajn politikojn.

Lago en centra Alabamo estis nomita Lurleen en ŝia honoro.

 Referencoj 

 Eksteraj ligiloj 

 ADAH page
 Pictures of her life
 Alabama Women's Hall of Fame
 Lurleen B. Wallace Community College page
 Wallace Tumor Institute

Kategorio:Guberniestroj de Alabamo